Diari Oficial de la Generalitat Valenciana


Sumari del DOGV 9437, del 28-09-2022 (2022/8517)

RESOLUCIÓ de 21 d'octubre de 2022, del director general de Qualitat i Educació Ambiental, per la qual es formula l'informe d'impacte ambiental del Projecte sondeig per a captació d'aigües subterrànies, parcel·la 533, del polígon 6, partida el Fondo del terme municipal de la Vall d'Uixó. Expedient: (1349344) 111/0739-LUL.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9437

Data del DOGV
:   28-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8517


Data del document
:   21-10-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Correcció d'errades

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Vall d'Uixó, la
    * impacte ambiental

RESOLUCIÓ de 21 d'octubre de 2022, del director general de Qualitat i Educació Ambiental, per la qual es formula l'informe d'impacte ambiental del Projecte sondeig per a captació d'aigües subterrànies, parcel·la 533, del polígon 6, partida el Fondo del terme municipal de la Vall d'Uixó. Expedient: (1349344) 111/8637-RAB. [2022/8517]  
  
«Informe d'impacte ambiental  
Expedient: 111/9646-YBU.  
Títol: sondeig per a captació d'aigües subterrànies.  
Titular: Pla de Pinar, SL.  
Òrgan substantiu: Servei Territorial Energia i Mines (Castelló).  
Exp. ASOSUB/2019/8/12.  
Localització: parcel·la 533, del polígon 6, partida el Fondo de la Vall d'Uixó (Castelló).  
  
Descripció del projecte  
La captació d'aigua té per objecte un ús pecuari, per a atendre les necessitats d'una granja avícola que estaria situada en la mateixa parcel·la i, segons la documentació aportada, tindria 87.000 places, amb un consum anual previst de 6.960 m³. Pel que sembla, aquesta granja correspon a un projecte del mateix promotor per a una granja avícola d'engreix de fins a 150.000 places (situada en les parcel·les 533 i 535), l'expedient d'avaluació de les quals ambiental 74/19-AIA va obtindre declaració d'impacte ambiental el 26.04.2021. No obstant això, en el projecte tramitat en aquest expedient se citava que la concessió sol·licitada per a ús ramader per a proveir a la granja seria de 12.272,5 m³/any.  
Es projecta perforar a rotopercussió amb un diàmetre de 220 mm i fins a una profunditat de 175 m. Els primers 50 m correspondrien a materials detrítics (arenisques i argiles) del Miocé per a aconseguir seguidament un aqüífer carbonatat (calcàries i margocalcàries) del Lies. La duració de l'obra s'estima en una setmana, inclòs l'assaig de bombament. En cas de resultar positiu el sondeig seria entubat amb 180 mm de diàmetre i 4 mm de gruix, per a poder extraure un cabal d'uns 150 a 200 l/min, i la bomba se situaria a -160 m. La massa d'aigua subterrània captada és la 080.130 mig Palància.  
Per a accedir al punt de perforació no és necessari obrir nous camins. El detritus extret de la perforació, atés l'escàs volum i la naturalesa terrígena de tipus calcari i llimós, serà escampat i aprofitat en la mateixa parcel·la.  
L'emplaçament del sondeig queda fora dels espais designats per a formar part de la Xarxa Natura 2000, si bé queda inclòs en la franja més externa del PORN de la serra d'Espadà (aprovat mitjançant Decret 218/97, de 30 de juliol, del Consell), dins de la seua àrea d'amortiment d'impactes i de la zona d'influència antròpica, de la normativa de la qual no es desprén impediment per a l'execució de l'obra en qüestió. No afecta vies pecuàries ni a priori s'aprecia que puga afectar altres elements ambientals significatius. Es tracta d'un entorn agrícola i allunyat de terrenys forestals, que segons el planejament urbanístic vigent està qualificat com a sòl no urbanitzable de règim comú.  
  
Després d'haver repassat els inventaris existents, el document ambiental posa en relleu en la seua pàgina 48 que no es coneix cap element historicoartístic, arqueològic o paleontològic que poguera ser afectat per la perforació del sondeig, ni s'han trobat evidències que puguen existir aquests elements en la zona d'actuació. En tot cas, preveu que si en el transcurs de les obres es localitzara alguna resta arqueològica o paleontològica, es comunicaria a la Direcció General de Cultura i Patrimoni de la Generalitat Valenciana perquè determinara les accions a seguir.  
  
Tramitació administrativa  
Mitjançant escrit signat en 24.10.19 pel cap del Servei Territorial d'Indústria i energia (STIE) de Castelló (referència expedient ASOSUB/2019/8/12) va tindre entrada en aquest òrgan ambiental el document ambiental i el seu corresponent projecte a fi de ser sotmés al procediment d'avaluació ambiental simplificada, segons l'annex II de la Llei 21/2013, de 9 de desembre, d'avaluació ambiental.  
Dins del tràmit de consultes, segons l'article 46 de la Llei 21/2013, d'avaluació ambiental, es va traslladar l'expedient al Servei Territorial de Medi Ambient (STMA) de València, en data 20.12.19, per disposar aquest de tècnic especialista en hidrogeologia i a fi d'informar sobre les afeccions ambientals derivades de l'execució del projecte.  
  
En data 18.02.2021 es rep informe-proposta de la Unitat d'Impacte Ambiental del STMA (Direcció Territorial de València) en el qual es fa repàs de les característiques tècniques del projecte i de les seues possibles afeccions ambientals, i que informa favorablement el projecte i proposa, als efectes ambientals, la resolució favorable amb una sèrie de suggeriments que han sigut considerats en aquesta resolució.  
  
Consideracions ambientals  
A partir del document tècnic tramitat, de l'anàlisi efectuada, així com de la consideració dels criteris de l'annex III de la Llei 21/2013, modificat per la Llei 9/2018, resulta el següent:  
a) La superfície afectada per les obres de perforació i l'assaig de bombament és de molt baixa entitat i d'escassa duració (escassament una setmana) i no es preveu efectes residuals després d'aplicar les mesures protectores i correctores previstes.  
b) No resulta previsible que es puguen produir efectes apreciables sobre hàbitats naturals, la Xarxa Natura 2000 ni a priori sobre cap altre element ambiental ni historicocultural.  
c) No s'ha plantejat l'acumulació d'efectes negatius respecte a altres projectes ni tampoc que la perforació tinga afeccions significatives sobre l'aqüífer, si bé els possibles efectes hidrogeològics entren en les competències directes de l'organisme de conca i disten molt dels llindars considerats en la Llei 21/2013, d'avaluació ambiental (grup 8 de l'annex II).  
d) Al marge de l'aprofitament hídric, la utilització de recursos naturals resulta irrellevant en aquesta mena d'obres, així com la generació de residus més enllà del detritus generat per la perforació, que per la seua naturalesa terrígena i el seu reduït volum no suposa un problema d'eliminació.  
e) Els efectes contaminants es limiten a l'ús de maquinària (emissió de gasos de combustió i sorolls), amb un efecte temporal molt breu i d'escassa rellevància ambiental. El risc d'accidents queda regulat per les normes laborals i de seguretat minera, que competeixen a l'òrgan substantiu, i és poc probable que puguen tindre efectes ambientals de consideració.  
f) El sondeig se situa en un entorn agrícola qualificat com a sòl no urbanitzable comú, pel planejament municipal vigent.  
Pel que es conclou, en relació amb els criteris de l'annex III de la Llei 21/2013, de 9 de desembre, que el projecte en els termes previstos no tindrà efectes adversos significatius sobre el medi ambient i no requereix avaluació d'impacte ambiental ordinària.  
Sense perjudici de l'anterior, el projecte haurà de ser coherent quant al volum d'extracció anual prevista per a la concessió, d'acord amb els antecedents del projecte avaluat en l'expedient 74/4416-AJP anteriorment esmentat.  
Consideracions jurídiques  
El Projecte de perforació per al sondeig d'aigües subterrànies constitueix un supòsit d'avaluació d'impacte ambiental simplificada, d'acord amb l'annex II-grup 3.a) 3r de la Llei 21/2103, de 9 de desembre.  
  
L'expedient ha seguit el tràmit d'avaluació d'impacte ambiental simplificada, previst en la secció 2a, capítol 2 del títol II de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
Per tot quant antecedeix, a proposta del Servei d'Avaluació d'Impacte Ambiental, fent ús de les atribucions que ostente, resolc:  
  
Primer  
Estimar que el Projecte per a l'autorització i equipament del sondeig projectat en la parcel·la 533, del polígon 6, del terme municipal de la Vall d'Uixó, promogut per Pla del Pinar, SL, sense perjudici de la prèvia obtenció de les autoritzacions sectorials que li siguen aplicable, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a la documentació que consta en l'expedient, a les previsions del projecte i del document ambiental i als termes d'aquest informe, en particular:  
  
1a) Com a instal·lació complementària a les d'un projecte principal, com és la instal·lació avícola a la qual pretén proveir d'aigua aquest sondeig, la posada en funcionament, l'equipament i els altres elements i detalls constructius, estaran també subjectes a les condicions generals o particulars establits en la declaració d'impacte ambiental de la granja avícola de data 26.04.2021 tramitada en aquesta direcció general en l'expedient d'avaluació d'impacte ambiental 74/19-AIA, especialment quant a la referència de volum anual a extraure.  
  
2a) A més del rebliment previst en l'espai anul·lar del sondeig mitjançant beurada de ciment, i a fi d'aconseguir un major grau d'impermeabilitat superficial, a l'hora d'equipar-lo caldrà preveure que el brocal del sondeig dispose al seu al voltant d'una placa o solera de formigó en un radi d'almenys 1,5 m.  
3a) En cas de resultar positiva la captació, el sondeig queda habilitat i disponible per a futurs controls de piezometria i de mostreig de l'aigua subterrània, llevat que l'òrgan competent el determine innecessari per disposar d'altres opcions o d'una xarxa suficient.  
4a) Durant el temps que dure el possible assaig de bombament, i a fi de previndre processos erosius i evitar escolaments incontrolats, l'aigua extreta haurà de ser abocada a llits naturals, directament o a través d'un sistema d'evacuació que mitjançant laminació de cabals o dissipadors d'energia resulte efectiu per a evitar erosió i possibles danys en infraestructures i propietats adjacents. Si es produïren aquests, el promotor de l'obra haurà de reparar els desperfectes i, si és el cas, indemnitzar les persones afectades pels perjudicis ocasionats.  
5a) El material extret del sondeig haurà de ser reutilitzat d'acord amb l'Ordre APM/1007/2017, de 10 d'octubre, sobre normes generals de valorització de materials naturals excavats per a la seua utilització en operacions de rebliment i obres diferents a aquelles que es van generar.  
6a) Si durant l'execució de les obres es trobaren restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptarà les mesures pertinents per a la seua protecció i conservació de conformitat amb allò previst en els articles 63 i 65 de la Llei 4/1998, d'11 de juny, del patrimoni cultural valencià.  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'autorització del projecte en el termini màxim de quatre anys des de la seua publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs sense perjudici dels quals, si escau, procedisquen en via administrativa o judicial davant l'acte, si és el cas, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2013, de 9 de desembre.  
  
València, 21 d'octubre de 2022.- El director general de Qualitat i Educació Ambiental: Joan Piquer Huerga.»